تورکیه جمهوریتی جمهور باشلیغی رجب طیب ایردوغان اروپا بیرلیگی کینگش باشلیغی چرلیس میشل بیلن تیلفون آرقه لی صحبت قیلدی.
جمهور رئیسلیک علاقه باشقرمه سی تامانیدن بیریلگن بیاناتده ایتیلیشیچه، تورکیه – اروپا بیرلیگی مناسبتلری بحث ایتیلگن بو تیلفونی صحبتده شرقی اورته ییر دینگیزیده گی ینگی لیکلر قاله ویرسه منطقوی مسئله لر بهالندیریلگن.
جمهور باشلیغی ایردوغان تورکیه – اروپا بیرلیگی مناسبتلری نینگ رواجلنتیریلیشی، اروپا بیرلیگی نینگ 18 مارچ کیلیشووی دایره سیده گی حکملرنینگ بجا کیلتیریلیشی، باجخانه بیرلیگی و ویزه ایرکین لیگی توغریسیده گی ایشلرنینگ آلغه آلیب باریلیشی کیره ک لیگینی افاده ایتگن لیگی بیلدیریلدی.
تورکیه نینگ یخشی نیت بیلن یانداشگن لیگی گه بناً یونان نینگ شرقی اورته ییر دینگیزیده بحران یراتووچی آدیملرگه دوام ایتیب تورگن لیگینی معلوم قیلگن ایردوغان جنابلری تورکیه تامانیدن تکلیف قیلینگن شرقی اورته ییر دینگیزی کنفرانسی نینگ اویوشتیریلیشی اوچون اروپا بیرلیگیدن عملی آدیملر کوتگن لیکلرینی تیلگه آلدی.
جمهور باشلیغی ایردوغان آذربایجان توپراقلرینی اشغال ایتیب آلگن ارمنستان نینگ طبیعی و نفت پایپ نللری بیلن بیر قطارده ترانسپورت خطلری اوستیده جایلشگن تووز منطقه سی نینگ آرتیدن گنجه شهریگه هم هجوم اویوشتیریشی بیلن اروپانینگ هم انرژی عرض امنیتی نینگ خطرگه تشله گن لیگینی معلوم قیلدی. عیندمده اروپا بیرلیگی گه "آذربایجان نینگ توپراق بوتونلیگی" توغریسیده معقول یانداشوو ایچیده بولیشی بوییچه چقیریق قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
